SCI บวกแรง 10% ลุ้นชิงเค้ก “โรงไฟฟ้าชุมชน” 7 แห่ง กำลังผลิต 21MW
ราคาหุ้น SCI บวกแรง 10% ลุ้นเข้าชิงเค้ก “โรงไฟฟ้าชุมชน” จำนวน 7 แห่ง กำลังผลิตมากกว่า 21MW คาดทราบผลภายในไตรมาส 3/64
30 เม.ย. 2564

ผู้สื่อข่าวรายงานว่า ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ณ เวลา 12.06 น. อยู่ที่ระดับ 1.80 บาท บวก 0.17 บาท หรือ 10.43% สูงสุดที่ระดับ 1.87 บาท ต่ำสุดที่ระดับ 1.65 บาท ด้วยมูลค่าการซื้อขาย 133.80 ล้านบาท

ด้านนายเกรียงไกร เพียรวิทยาสกุล ประธานเจ้าหน้าที่บริหาร SCI ระบุว่า บริษัทฯ เตรียมยื่นเข้าร่วมประมูลโรงไฟฟ้าชุมชนนำร่องผ่านบริษัทลูกกว่า 7 แห่ง กำลังการผลิตมากกว่า 21 เมกกะวัตต์ (MW) หลังการไฟฟ้าภูมิภาคเปิดให้ยื่นประมูลตั้งแต่วันที่ 27-30 เมษายน 64 นี้
ทั้งนี้คาดว่าจะทราบผลภายในไตรมาสที่ 3/64 ขณะที่บริษัทฯ พร้อมเดินหน้าประมูลโครงการใหม่ ส่งผลให้งานในมือ (Backlog) กว่า 1,000 ล้านบาท ซึ่งจะเป็นตัวช่วยสนับสนุนอนาคตเติบโตอย่างยั่งยืน